CELEX: 32012R0469
Language: el
Date: 2012-06-01 00:00:00
Title: Εκτελεστικός κανονισμός (ΕΕ) αριθ. 469/2012 της Επιτροπής, της 1ης Ιουνίου 2012 , για τη διόρθωση του εκτελεστικού κανονισμού (ΕΕ) αριθ. 69/2012 σχετικά με την έκδοση πιστοποιητικών εισαγωγής ρυζιού στο πλαίσιο των δασμολογικών ποσοστώσεων που ανοίχθηκαν για την υποπερίοδο του Ιανουαρίου του 2012 με τον εκτελεστικό κανονισμό (ΕΕ) αριθ. 1273/2011

5.6.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 144/15
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 469/2012 ΤΗΣ ΕΠΙΤΡΟΠΉΣ
   της 1ης Ιουνίου 2012
   για τη διόρθωση του εκτελεστικού κανονισμού (ΕΕ) αριθ. 69/2012 σχετικά με την έκδοση πιστοποιητικών εισαγωγής ρυζιού στο πλαίσιο των δασμολογικών ποσοστώσεων που ανοίχθηκαν για την υποπερίοδο του Ιανουαρίου του 2012 με τον εκτελεστικό κανονισμό (ΕΕ) αριθ. 1273/2011
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 1273/2011 της Επιτροπής, της 7ης Δεκεμβρίου 2011, για το άνοιγμα και τον τρόπο διαχείρισης ορισμένων δασμολογικών ποσοστώσεων εισαγωγής ρυζιού και θραυσμάτων ρυζιού (2), και ιδίως το άρθρο 5 πρώτο εδάφιο,
   Εκτιμώντας τα ακόλουθα:
   
               (1)
            
            
               Έπειτα από έλεγχο διαπιστώθηκε ότι υπάρχει ένα λάθος στο παράρτημα του εκτελεστικού κανονισμού (ΕΕ) αριθ. 69/2012 της Επιτροπής (3) όσον αφορά τη διαθέσιμη ποσότητα για την υποπερίοδο του Ιουλίου 2012 στο πλαίσιο της ποσόστωσης θραυσμάτων ρυζιού του κωδικού ΣΟ 1006 40 00 η οποία προβλέπεται στο άρθρο 1 παράγραφος 1 στοιχείο γ) του εκτελεστικού κανονισμού (ΕΕ) αριθ. 1273/2011 και φέρει τον αύξοντα αριθμό 09.4149.
            
         
               (2)
            
            
               Κατά συνέπεια, ο εκτελεστικός κανονισμός (ΕΕ) αριθ. 69/2012 πρέπει να διορθωθεί αναλόγως.
            
         
               (3)
            
            
               Για να εξασφαλιστεί η αποτελεσματική διαχείριση της διαδικασίας έκδοσης πιστοποιητικών εισαγωγής, ο παρών κανονισμός θα πρέπει να αρχίσει να ισχύει αμέσως μετά τη δημοσίευσή του,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο παράρτημα του εκτελεστικού κανονισμού (ΕΕ) αριθ. 69/2012, στο στοιχείο γ) «Ποσόστωση θραυσμάτων ρυζιού του κωδικού ΣΟ 1006 40 00 που προβλέπεται στο άρθρο 1 παράγραφος 1 στοιχείο γ) του εκτελεστικού κανονισμού (ΕΕ) αριθ. 1273/2011», στη σειρά που αφορά την ποσόστωση με αύξοντα αριθμό 09.4149, η ποσότητα «44 047 269» αντικαθίσταται από την ποσότητα «44 921 269».
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 1 Ιουνίου 2012.
      
         
            Για την Επιτροπή, εξ ονόματος του Προέδρου,
         José Manuel SILVA RODRÍGUEZ
         
            Γενικός Διευθυντής Γεωργίας και Αγροτικής Ανάπτυξης
         
      
   
   
      (1)  ΕΕ L 299 της 16.11.2007, σ. 1.
   
      (2)  ΕΕ L 325 της 8.12.2011, σ. 6.
   
      (3)  ΕΕ L 24 της 27.1.2012, σ. 7.